b'\n_START_ARTICLE_\nViktoras Kutorga\n_START_PARAGRAPH_\nViktoras Kutorga (1920 m. sausio 4 d. Petrogradas \xe2\x80\x93 1991 m. bir\xc5\xbeelio 22 d. Vilnius, palaidotas Zapy\xc5\xa1kyje) \xe2\x80\x93 Lietuvos gydytojas onkologas, visuomen\xc4\x97s veik\xc4\x97jas, \xc5\xa1viet\xc4\x97jas, eksperimentin\xc4\x97s onkologijos pradininkas Lietuvoje.\n_START_SECTION_\nBiografija\n_START_PARAGRAPH_\nMotina Elena Kutorgien\xc4\x97, s\xc5\xabnus Ernestas Kutorga. 1941 m. baig\xc4\x97 Vytauto Did\xc5\xbeiojo universitet\xc4\x85. 1962 m. medicinos moksl\xc5\xb3 kandidatas._NEWLINE_Iki 1944 m. dirbo gydytoju Kaune, Minske, Zapy\xc5\xa1kyje. Antrojo pasaulinio karo metais Kaune ir Minske dalyvavo antifa\xc5\xa1istiniame jud\xc4\x97jime, pad\xc4\x97jo karo belaisviams, persekiojamiesiems \xc5\xbeydams, kit\xc5\xb3 tautybi\xc5\xb3 \xc5\xbemon\xc4\x97ms. Naci\xc5\xb3 suimtas ir kankintas. 1945\xe2\x80\x931947 m. LTSR sveikatos apsaugos liaudies komisariato (nuo 1946 m. ministerija) medicinos mokslo \xc4\xafstaig\xc5\xb3 ir kadr\xc5\xb3 valdybos vir\xc5\xa1ininkas, d\xc4\x97st\xc4\x97 Vilniaus aku\xc5\xa1eri\xc5\xb3 ir medicinos seser\xc5\xb3 mokykloje. 1947\xe2\x80\x931956 m. dirbo Lietuvos moksl\xc5\xb3 akademijos Eksperimentin\xc4\x97s medicinos institute ir Respublikiniame onkologijos dispanseryje. 1957\xe2\x80\x931990 m. Onkologijos mokslinio tyrimo instituto Eksperimentin\xc4\x97s laboratorijos ved\xc4\x97jas. Para\xc5\xa1\xc4\x97 mokslini\xc5\xb3 straipsni\xc5\xb3 navik\xc5\xb3 chemoterapijos ir medicinos istorijos klausimais._NEWLINE_Demokratin\xc4\x97s ir kult\xc5\xabrin\xc4\x97s krypties nelegalaus b\xc5\xabrelio \xe2\x80\x93 A. Strazdelio humani\xc5\xa1kosios minties universiteto, veikusio 1976\xe2\x80\x931982 m. \xe2\x80\x93 steig\xc4\x97jas ir vadovas. Su kitais 1990 m. atk\xc5\xabr\xc4\x97 Lietuvos valstie\xc4\x8di\xc5\xb3 (liaudinink\xc5\xb3) s\xc4\x85jung\xc4\x85 ir laikra\xc5\xa1t\xc4\xaf \xe2\x80\x9eLietuvos \xc5\xbeinios\xe2\x80\x9c._NEWLINE_Knygose \xe2\x80\x9ePenkios valandos auk\xc5\xa1tai\xe2\x80\x9c ir \xe2\x80\x9eHumanizmo ie\xc5\xa1kojimai\xe2\x80\x9c, kuri\xc5\xb3 rankra\xc5\xa1\xc4\x8dius saugo Lietuvos literat\xc5\xabros ir meno archyvas, k\xc5\xabr\xc4\x97 savitaigos teorij\xc4\x85.'